dat de voirs lodewijck dragen en betalen zal erflic allen den tsijs en
comer dair mede tselve zijn gedeelte en tvoirs cleyn huys schue en
tgedeelte vanden hove der voirs zijnre zuster van voe belast zijn en
tvoirs zijnre zuster gedeelte dairaf tot eeuwegen dagen ongelast houden
Behoudelic oft dien voercomer meer gedroege dan eenen rijnschgulden
tsjaers dat zij dan dat meer te gelike betalen zelen Item sal
noch hebben de voirs katline voer hoe deylinge de goede en renten
hier na bescreven yerst de helicht van andhalven dachmalen lands gelege
buyten de nuwe vesten der stad van loven neven de hoelstraetporte
tuschen de goede jans de coeninck en matheeus abraens te weten de helicht
die gelegen es naest den goeden svoirs matheeus op te helicht vanden
laste uuten voirs geheelen stuck lands gaende Item vijf vierdel lands
gelegen aldair aenden perckiner tuschen de goede matheeus abraens
henricks wynter en willems de beye Item een stuck lands houden
omtrint veertich roeden gelegen achter de capelle van ons liever vrouwe
inde hoelstrate aenden muer vanden hove der selver capellen Item
thien pont borstelts erflic aen en op zeke goede toebehoirende den
covente vanden augustinen te loven en bynnen den bevange vanden
zelven covente gelegen Item twee capuyne ende drie pond borsgelts
erflic op te came gelegen te cortelke opte vroente aldair Item twee
rijders erflic aen en op huys en hof jans hazen gelegen inde hoelstrate
tuschen de goede jacobs meesterkens en kerstiaens de ketelbuete It
vier silven peninghe geheten stuvs der muten tshtogen van bourg
en van brabant goet en ghinge erfliker renten alle jaire opten dtiensten
dach van sporkille te betalen erfliken saen en op twee stucken lands
die den voirs hoen broeder in deylingen gevallen zijn deen aen dand
gelegen dairaf deen geheten den vredenhof houden es een dach
ende dander een vierdel ende zijn gelegen buyten der voirs poerten
tuschen de goede willems de coenynck ende jans van let comen
tvoirs vierdel totter straten aldair tuschen de goede jans van let
ende jans de coenynck Met vorwerden dat de voirs lodewijck
hue broeder de voirs vier stuvs sal moegen quiten alst hem gelieft
elken pening dairaf met achtien geliken peningen ende met vollen rente
Voert so zijn bleven ende gevallen den voirs lodewijcken in zijnre
deylinghen de goede hier na bescreven Te weten tvoirs groot
huys met den hoefkene ter zijden vanden zelven huyse ter nuw
vesten waert ende metten stalle ten ynde vanden zelve hoefkene